作者:司馬逸客
標題:雅琴篇
內容:亭亭嶧陽樹，落落千萬尋。獨抱出雲節，孤生不作林。影搖綠波水，彩絢丹霞岑。直幹思有託，雅志期所任。匠者果留盼，雕斫為雅琴。文以楚山玉，錯以昆吾金。虯鳳吐奇狀，商徵含清音。清音雅調感君子，馬卿臺上應蕪沒，阮籍帷前空已矣。山情水意君不知，隴水悲風已嗚咽，離鶤別鶴更淒清。將軍塞外多奇操，自言幽隱乏先容，不道人物知音寡。誰能一奏和天地，歲歲汾川事簫鼓，朝朝伊水聽笙簧。窈窕樓臺臨上路，猶憐雅歌淡無味，淥水白雲誰相貴。還將逸詞賞幽心，願持東武宮商韻，長奉南燻億萬年。